2.

Abu pirmiau nurodyti susitarimai įtraukti į Tarybos poziciją. Jos pagrindiniai elementai yra šie: Nuostatos dėl finansinių priemonių: Siekiant labiau pabrėžti pastatų energinio naudingumo finansavimo aspektą, įtrauktas naujas 10 straipsnis „Finansinės paskatos ir rinkos kliūtys“ ir naujos 18, 19 ir 20 konstatuojamosios dalys. Beveik nulinės energijos pastatai Kaip buvo padaryta ir kituose ES klimato ir energetikos srities teisės aktuose, į šį aktą įtrauktas „Tikslas 2020“: 9 straipsnio 1 dalyje ir 9 straipsnio 2 dalies b punkte dabar nurodoma, kad visi nauji pastatai iki 2020 m. gruodžio 31 d. turi būti beveik nulinės energijos pastatai, kad turi būti nustatytas tarpinis tikslas 2015 m. ir kad po 2018 m. gruodžio 31 d. valdžios institucijų naudojami ir turimi pastatai turi būti beveik nulinės energijos, atsižvelgiant į tai, kad viešasis sektorius šioje srityje turėtų rodyti pavyzdį (žr. 23 konstatuojamąją dalį). Be to, valstybės narės turėtų parengti politiką, skirtą esamų pastatų pertvarkymui, kad jie taptų beveik nulinės energijos pastatais (9 straipsnio 1 dalies a punktas). Esamų pastatų pertvarkymas į beveik nulinės energijos pastatus dažnai gana brangiai kainuoja ir tai galėtų būti neveiksmingas ribotų išteklių panaudojimas, todėl Taryba negalėjo sutikti, kad būtų nustatyti privalomi esamų pastatų pertvarkymo tikslai. Pastato dalys Atsižvelgiant į EP pakeitimus pasiūlymo taikymo sritis buvo išplėsta ir į ją įtrauktos pastato dalys (7 straipsnio antra pastraipa). Energinio naudingumo sertifikatai: išdavimas ir skelbimas Taryba sutiko su EP siūlymu sumažinti ribą, nuo kurios taikomas reikalavimas visuomeniniams pastatams išduoti sertifikatą (12 straipsnis), ribą, nuo kurios taikomas reikalavimas visuomeniniuose pastatuose paskelbti sertifikatą (13 straipsnis) ir sutiko vėl įrašyti tai, ką buvo anksčiau išbraukusi, būtent – reikalavimą skelbimuose nurodyti energijos vartojimo efektyvumo rodiklį (12 straipsnio 4 dalis). Lyginamosios metodikos principai Taryba negalėjo sutikti su Europos Parlamento prašymu dėl bendrų metodikos principų (5 straipsnio 1 dalis), kurie būtų taikomi visose valstybėse narėse. Tarybos nuomone, atsižvelgiant į skirtingas klimato ir geografines sąlygas, taip pat į skirtingą pastatų energinio naudingumo „pradinę padėtį“, bendri metodikos principai būtų ne tik netinkami, bet jų būtų neįmanoma parengti. Tačiau Taryba sutiko įtraukti naują Parlamento pasiūlytą III priedą, kuriame aprašomas lyginamosios metodikos principų turinys. Be to, Taryba sutiko įtraukti efektyvumo vertinimo sistemą (5 straipsnio 3 dalis), pagal kurią valstybės narės turi pateisinti žymius skirtumus tarp sąnaudų atžvilgiu optimalių minimalių energinio naudingumo reikalavimų lygių ir galiojančių minimalių energinio naudingumo reikalavimų. Peržiūra Taryba sutiko su Europos Parlamento prašymu, kad Komisija atliktų peržiūrą; susitarta, kad kompromisinis šios peržiūros terminas – 2017 m. sausio 1 d. (19 straipsnis). Informacija Siekdama išspręsti keletą su informacijos teikimu susijusių Europos Parlamento prašymų, Taryba pasiūlė įtraukti naują 20 straipsnį, kuriame nuostatos dėl informavimo būtų pateiktos kartu. * * * Be nurodytų pagrindinių elementų ir siekiant greitai pasiekti susitarimą Taryba išnagrinėjo kiekvieną Europos Parlamento pasiūlytą pakeitimą. Kur įmanoma, pakeitimams buvo pritarta arba visiškai, arba iš dalies; kartais pakeitimo esmė perkelta į kitą straipsnį ar į konstatuojamąją dalį. Taigi, savo pozicijoje Taryba: — pritarė 1, 2, 36, 37, 38 ir 45 pakeitimui; — iš dalies pritarė 3, 4, 5, 6, 10, 13, 14, 16, 18, 19, 20, 21, 22, 27, 28, 29, 30, 32, 33, 34, 35, 39, 42, 43, 47, 48, 50, 51, 52, 57, 58, 60, 62, 63, 65, 66, 67, 68, 69, 70, 71, 72, 74, 75, 76, 77, 78, 79, 82, 83, 93, 94, 95, 100, 102, 103, 104, 105, 106, 107, 108, 109, 110, 112, 116, 117, 119, 120, 123 ir 124 pakeitimui; — negalėjo pritarti 7, 8, 9, 12, 15, 17, 23, 24, 25, 26, 31, 40, 41, 44, 46, 53, 54, 55, 59, 64, 73, 80, 81, 84, 85, 86, 87, 88, 89, 90 ir 91 pakeitimui.